Diari Oficial de la Generalitat Valenciana


Sumari del DOGV 6564, del 13-07-2011 (2011/7428)

Notificació de la sentència dictada en el judici ordinari número 733/2008.
--------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7428


Organisme emissor
:   Jutjat de Primera Instància i Instrucció Número 1 de Nules

Tipus de document
:   Edicte

Notificació de la sentència dictada en el judici ordinari número 733/2008. [2011/7428]  
Procediment ordinari 000733/2008  
De: Euroconst Urbana 2007, SL.  
Procuradora: M.ª Pilar Sanz Yuste.  
Contra: Construcciones Saforval, SL.  
Procurador: -  
En aquest procediment ordinari, seguit a instàncies d'Euroconst Urbana 2007, SL, contra Construcciones Saforval, SL, s'ha dictat la sentència que, literalment, és com segueix:  
«Sentència número 35/2011  
Nules, 30 de març de 2011.  
Sonia LIeó Martín, jutgessa substituta del Jutjat de Primera Instància i Instrucció número 1 de Nules, ha conegut aquestes actuacions de judici ordinari 733/2008, promogudes per la procuradora Pilar Sanz Yuste, en nom i representació de la mercantil Euroconst Urbana 2007, SL, i en defensa seua el lletrat Fernando Badenes-Gasset y Ramos, contra Construcciones Saforval, SL, declarada en situació de rebel·lia processal mitjançant diligència d'ordenació de data 25 de febrer de 2011.  
  
Pronuncie aquesta d'acord amb els següents:  
  
Dispositiva  
Estime de forma parcial la demanda interposada per la procuradora Pilar Sanz Yuste, en nom i representació d'Euroconst Urbana 2007, SL, contra Construcciones Saforval, SL, declarada en situació de rebel·lia processal, i declare resolt el contracte d'execució d'obra subscrit entre les parts litigants en data 16 d'agost de 2007 per incompliment de la demandada, i condemne aquesta a restituir a l'actora l'import de 27.655,31 euros (i declare al mateix temps la inexigibilitat a l'actor de la retenció practicada de 9.154,89 euros fins a la recepció de l'obra per l'Ajuntament), així com a satisfer a la demandant l'import de 100.263,99 euros en concepte de danys i perjudicis, i absolc la demandada de la resta de les pretensions contra aquesta dirigides. Tot això sense efectuar imposició expressa de les costes causades en la tramitació d'aquest procediment.  
  
Notifiqueu aquesta sentència a les parts i feu-los saber que contra aquesta es pot interposar un recurs d'apel·lació, que, si pertoca, caldrà preparar davant d'aquest Jutjat dins dels cinc dies següents a aquell en què aquesta siga notificada.  
Porteu l'original al llibre de sentències.  
Aquesta és la meua sentència, de la qual expediu una testimoniança per a incorporar-la a les actuacions, que pronuncie, mane i firme, Sonia Lleó Martín, jutgessa substituta del Jutjat de Primera Instància i Instrucció número 1 de Nules.  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 6961 VU EEEE AA) indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (ccc, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Publicació. La sentència anterior ha sigut donada, llegida i publicada per la jutgessa que la va dictar en el dia de la seua data. En done fe».  
I atés que la demandada esmentada, Construcciones Saforval, SL, es troba en parador desconegut, s'expedeix aquest edicte a fi que valga de notificació de forma deguda.  
  
Nules, 31 de març de 2011.- El secretari judicial: Sergio Bustamante Balen.